สวัสดีค่ะ ประจำเดือนปกติจะมาวันที่23เดือนเมษาพอเข้าเดือนพฤภาแต่วันที่8ก็มีเลือดมา2-3วันแต่มาน้อยเป็นแบบนี้มา2รอบแล้วรอบนี้ครั้งที่2 พอถึงรอบประจำเดือนที่ต้องมาในเดือนพค.วันที่23แต่ปจด.ไม่มาตามรอบเดือนจนถึงวันนี้31.แล้วค่ะแต่มีตกขาวแบบนี้จะเป็นอะไรไหม
สวัสดีค่ะ การที่มีเลือดออกทางช่องคลอดห่างกันน้อยกว่า 22 วันดังกล่าวมา คือ 23 เมษามีเลือดออก พอ 8 พค.ก็มีเลือดออกอีกนั้น น่าจะเป็นความผิดปกติ ซึ่งอาจเกิดจากการมีฮอร์โมนที่สร้างจากรังไข่ไม่สมดุล ถุงน้ำรังไข่ชนิดสร้างฮอร์โมน ผลข้างเคียงจากการใช้ยาคุมกำเนิด มีเนื้องอกมดลูกหรือปากมดลูก หรือเป็นการติดเชื้อของช่องคลอดหรือปากมดลูก โดยเลือดออกผิดปกติทางช่องคลอด ควรไปพบสูตินรีแพทย์เพื่อตรวจหาสาเหตุที่แน่ชัดต่อไปและแก้ไขตามสาเหตุนั้นส่วนเรื่องประจำเดือนที่ควรมาตามรอบไม่มานั้น ในกรณีนี้ที่ก่อนหน้านี้มีเลือดออกผิดปกติร่วมด้วย อาจจะเข้าข่ายเป็นกลุ่มประจำเดือนมาไม่สม่ำเสมอ ซึ่งสาเหตุก็อาจจะอยู่ในโรคกลุ่มเดียวกับที่กล่าวไปได้ แต่อย่างไรก็ตามอาจจะมีสาเหตุที่เกี่ยวกับการตั้งครรภ์เช่นเป็นภาวะแทรกซ้อนของการตั้งครรภ์ได้เช่นกัน จึงควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากประจำเดือนขาดหายไปแล้ว ผลตรวจค่อนข้างจะแน่นอน และหากไม่แน่ใจผล หรือมีเลือดออกผิดปกติทางช่องคลอดอีก ควรไปตรวจยืนยันและหาสาเหตุที่รพ.ต่อไป